CELEX: 52017PC0264
Language: sl
Date: 2017-06-01
Title: Predlog SKLEP SVETA o sklenitvi Mednarodnega sporazuma o oljčnem olju in namiznih oljkah iz leta 2015

EVROPSKA KOMISIJA
            Bruselj, 1.6.2017
            COM(2017) 264 final
            2017/0107(NLE)
            Predlog
            SKLEP SVETA
            o sklenitvi Mednarodnega sporazuma o oljčnem olju in namiznih oljkah iz leta 2015
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Mednarodni sporazum o oljčnem olju in namiznih oljkah iz leta 2005
                  1
               , ki je prenehal veljati 31. decembra 2014, je bil podaljšan do 31. decembra 2015. Sporazum v skladu s členom 47(3) velja, dokler ne začne veljati novi sporazum.
            
            
               Svet je 19. novembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah.
            
            
               Na Konferenci Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005, ki je bila v Palači narodov v Ženevi od 5. do 9. oktobra 2015, so predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij pripravili besedilo novega sporazuma. 
            
            
               Besedilo Sporazuma, ki je bilo doseženo s pogajanji ob posvetovanju z delovno skupino Sveta za primarne proizvode (PROBA), je skladno s pogajalskimi smernicami, ki jih je sprejel Svet. 
            
            
               V skladu s Sklepom Sveta (EU) 2016/1892 z dne 10. oktobra 2016
                  2
                je bil Mednarodni sporazum o oljčnem olju in namiznih oljkah iz leta 2015 podpisan v imenu Unije 28. novembra 2016 na sedežu Združenih narodov v New Yorku s pridržkom njegove poznejše sklenitve. 
            
            
               Novi sporazum je v skladu s svojim členom 31(2) začel začasno veljati 1. januarja 2017.
            
            
               2.PREDLOG
            
            
               Ob upoštevanju navedenega Komisija predlaga, kot sledi.
            
            
               Predsednik Sveta v skladu s členom 207(4) in 218(6) PDEU imenuje osebo, ki je pristojna, da v imenu Evropske unije deponira listino o odobritvi iz člena 28(4) Sporazuma, s čimer bo izraženo soglasje Evropske unije, da jo ta sporazum zavezuje.
            
            
               Poleg tega je predvideno, da v skladu s členom 218(7) PDEU Svet pooblasti Komisijo za oblikovanje stališč, ki se zastopajo v imenu Unije v svetu članic, ustanovljenem z novim sporazumom, kadar ta v skladu s členom 19(2) Sporazuma sprejema spremembe poimenovanj in opredelitev olj, olj iz oljčnih tropin in namiznih oljk iz prilog B in C k Sporazumu. 
            
            
               3.PRORAČUNSKE POSLEDICE
            
            
               Ta predlog nima proračunskih posledic.
            
            
               2017/0107 (NLE)
            
            
               Predlog
            
            
               SKLEP SVETA
            
            
               o sklenitvi Mednarodnega sporazuma o oljčnem olju in namiznih oljkah iz leta 2015
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 207(4) v povezavi s točko (a)(v) drugega pododstavka odstavka (6) in odstavkom (7) člena 218 Pogodbe, 
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta,
            
            
               ob upoštevanju naslednjega:
            
            
               (1)Svet je 19. novembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah
                  3
               .
            
            
               (2)Besedilo novega mednarodnega sporazuma o oljčnem olju in namiznih oljkah so 9. oktobra 2015 predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij sprejeli na Konferenci Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005. 
            
            
               (3)V skladu s Sklepom Sveta (EU) 2016/1892 z dne 10. oktobra 2016
                  4
                je bil Mednarodni sporazum o oljčnem olju in namiznih oljkah iz leta 2015 (v nadaljnjem besedilu: Sporazum) podpisan v imenu Unije 28. novembra 2016 na sedežu Združenih narodov v New Yorku s pridržkom njegove poznejše sklenitve.
            
            
               (4)Novi sporazum je v skladu s svojim členom 31(2) začel začasno veljati 1. januarja 2017.
            
            
               (5)S Sporazumom se ustanovi organ odločanja, imenovan svet članic, ki ima polne pristojnosti in izvaja vse naloge, ki so potrebne za doseganje ciljev navedenega sporazuma. Komisijo bi bilo treba pooblastiti, da zastopa Unijo v svetu članic.
            
            
               (6)Po členu 19(2) Sporazuma svet članic lahko spremeni poimenovanja in opredelitve olj, olj iz oljčnih tropin in namiznih oljk iz prilog B in C k Sporazumu ter s tem spremeni Sporazum. 
            
            
               (7)Da bi se olajšalo sprejetje takih sprememb Sporazuma v svetu članic, bi bilo treba Komisijo pooblastiti, da spremembe odobri v imenu Unije. 
            
            
               (8)Komisija bi stališča Unije do predlogov za spremembo Sporazuma morala zavzeti ob zagotovitvi, da so v interesu Unije, podpirajo cilje trgovinske politike Unije, niso v nasprotju s pravom Unije ali mednarodnim pravom, brez poseganja v pooblastila Komisije, da z delegiranimi ali izvedbenimi akti pravila Unije prilagodi sklepom, ki jih sprejme svet članic, zlasti glede tržnih standardov v sektorju oljčnega olja in namiznih oljk iz člena 75 Uredbe (EU) št. 1308/2013 Evropskega parlamenta in Sveta
                  5
               . 
            
            
               (9)Da bi imela Komisija na voljo strokovno znanje držav članic ter da se zagotovi kar največja usklajenost med sklepi sveta članic in pravili Unije, ki se bodo sprejela na podlagi sklepov sveta članic z delegiranim aktom, bi morali Komisiji pomagati predstavniki držav članic, ki bi jih bilo treba že med pripravo stališč, ki jih namerava Komisija zavzeti v imenu Unije, obvestiti o njih. Treba bi bilo določiti, da Komisija ne more sprejeti nameravanega stališča, če mu nasprotuje število držav članic, ki ustreza manjšini, ki lahko prepreči sprejetje odločitev, kot je določena z drugim pododstavkom člena 238(3)(a) Pogodbe.  
            
            
               (10)Sporazum bi bilo treba odobriti v imenu Evropske unije – 
            
            
               SPREJEL NASLEDNJI SKLEP:
            
            
               Člen 1
            
            
               Mednarodni sporazum o oljčnem olju in namiznih oljkah iz leta 2015 se odobri v imenu Unije.
            
            
               Besedilo Sporazuma je priloženo temu sklepu.
            
            
               Člen 2
            
            
               Predsednik Sveta imenuje osebo, ki je pristojna, da v imenu Evropske unije deponira listino o odobritvi iz člena 28(4) Sporazuma, s čimer bo izraženo soglasje Unije, da jo ta sporazum zavezuje.
            
         
         
            
               Člen 3
            
            
               V svetu članic, ustanovljenem s členom 3 Sporazuma, Unijo zastopa Komisija.
            
            
               Člen 4
            
            
               Če svet članic, ustanovljen s Sporazumom, v skladu s členom 19(2) Sporazuma sprejema spremembe poimenovanj in opredelitev olj, olj iz oljčnih tropin in namiznih oljk iz prilog B in C k Sporazumu, je Komisija pooblaščena za oblikovanje stališč, ki jih v imenu Evropske unije zavzame do sprememb, ki so bile predlagane, pod naslednjimi pogoji:
            
            
               1)Komisija skrbi, da:
            
            
               –so spremembe v interesu Unije,
            
            
               –niso v nasprotju s pravom Unije ali mednarodnim pravom, zlasti ne z Uredbo (EU) št. 1308/2013 Evropskega parlamenta in Sveta, brez poseganja v pooblastila Komisije, da z delegiranimi akti pravila Unije prilagodi sklepom, ki jih sprejme svet članic, zlasti glede tržnih standardov v sektorju oljčnega olja in namiznih oljk iz člena 75 navedene uredbe.
            
            
               2.Pri oblikovanju stališča Unije Komisija obvesti predstavnike držav članic v primernem roku, kakšno stališče namerava zavzeti v imenu Unije v svetu članic.
            
            
               Če nameravanemu stališču nasprotuje število držav članic, ki ustreza manjšini, ki lahko prepreči sprejetje odločitev, kot je določena z drugim pododstavkom člena 238(3)(a) Pogodbe, ga Komisija ne more sprejeti. V takem primeru Komisija Svetu predloži predlog sklepa v skladu s členom 218(9) Pogodbe.
            
            
               Člen 5
            
            
               Ta sklep začne veljati sedmi dan po njegovi objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 302, 19.11.2005, str. 47.
               
               
                  
                     (2)
                  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 293, 28.10.2016, str. 2).
               
               
                  
                     (3)
                  COM(2013) 646 final, 19.9.2013.
               
               
                  
                     (4)
                  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 293, 28.10.2016, str. 2).
               
               
                  
                     (5)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).